У 1946 г. жаўнеры корпусу былі эвакуяваныя з Апэнінаў у Брытанію, дзе сп. Аляксандар спрычыніўся да стварэньня галоўнай нацыянальнай арганізацыі – Згуртаваньня беларусаў у Вялікабрытыніі. Ён нават цягам двух тэрмінаў быў старшынём ЗБВБ (1951–1953). У 1953 г., пасьля таго як скончыў матэматычны факультэт Лёнданскага ўнівэрсытэту, выехаў у Рым, дзе скончыў легендарную Грэцкую калегію (духоўную сэмінарыю для каталікоў усходняга абраду).